JohanHeinsen/ENO huggingface dataset:
Aalborgs Stifts Adresseavis, 1824-07-01
Om Snapsthinget i Viborg haves Efterretning, at det iaar var saa yderligen ringe, som det aldrig tilforn har været. Jngen Udbetalinger, ingen Kjøbslutninger af nogen Betydenhed fandt Sted. De Creditorer, som indfandt sig, kunde for det meste ikke engang blive af med deres uquit erede Regninger, men maatte føre samme uforeviste hjem, da Skyldnerne udeblev, og de, som vilde sælge Korn og andre Producter, fandt ikke Afsætning til nogen Priis, der kunde svare til deres foregaaende Forventning. Rug sælges i Viborg paa Torvet for 24, i de sydligere Stæder endog for 20 Skilling Skjeppen. - Ligesom Snapsthinget i Viborg, saaledes var og Juniterminen i Aalborg saa at sige udebleven iaar, saaledes at i Børssalen, hvor der for nogle Aar siden ligesom mylrede af Mennesker med spækkede Tegnebøger, og som afgjorde Mellemværende, eller sluttede nye Handler, der saaes iaar sielden paa een Gang flere end 5 eller 6 Menneskeer samlede, og disse ikke sysselsatte med Pengesager, men med Samtaler om Dagens Anliggender. Anmelderen saae ikke Pen og Blæk afbenyttet der i hele Terminstiden. Denne Standsning af al Pengeomsætning i Jylland, hvilket ødelægger aldeles saavel Producenten, som Borgeren, hidrører vel fornemmeligen fra Producternes stedse meere og mere dalende Priis. Vel avledes i forrige Aar meget Korn, hvoraf ogsaa Betydeligt kom i Handelen, men dets lave Priis svarer ikke længere til Landmandens stedse uforandrede Udgifter, saasom Renter, Afgifter, Jndkjøb af Nødvendighedsvarer. Og imedens Landmænd og Kjøbmænd af Speculation have deres Kornlofter fulde, synker Prisen daglig dybere, og maa synke, deels ved Udsigten til en forestaaende rig Høst, deels ved andre Landes lave Kornpriser, da det mangensteds ikke engang kan udbringes til Beløbet af en jevn Fragt og Clareringen. Studehandelen, som i gamle Dage indbragte store Summer til Jylland, afgiver nu kuns lidet, da ogsaa Studene ere i lav Priis. Det samme gielder og Fedevarer. Hesteavlen har stedse aftaget fra den Tid, da de store Gaarde begyndte at udstykkes. Uld staaer meget lavt udenlands. Paa Huder og Skind er heller ingen Afsætning. Sildfiskeriet i Limfjorden har iaar været meget godt; men af Silden er en betydelig Mængde udført færsk, fornemmeligen til Sundet, og altsaa ikke kommet i Salterierne, og da man kan antage at en Tønde saltede Vaar sild koster det Syvdobbelte af den færske Silds Beløb, er det indlysende, at Udførselen af den færske Sild formindsker Pengeomsætningen, som og Gællekoner, Bødkere, Sjovere og fragtsøgende Skippere derved tabe Næring. Brændeudførslen fra Jylland indbringer ogsaa kuns Lidet, da Priserne ere faldne saa betydeligt i de to sidste Aar. Fordum udførtes Lerreder, Dynevaar og deslige Huusflidsproducter for store Summer til Norge, nu udføres fra 1807 af intet deraf, det samme var Tilfældet med Brændeviin. Nu kjøbe vi Brændevin mod Contant af Flensborgerne, imedens vort eget Korn ligger og opædes af Orme paa Lofterne. Hvad Under altsaa om Betalingsterminerne maae gaae i Forglemmelse, efterhaanden som Betalinger ophøre, og at Studshandel vil træde i Stedet for al Omsætning mod Contant eller paa Puf.
Aalborgs Stifts Adresseavis, 1824-07-01
Skibe ind- og udclarerede ved Aalborg Toldkammer.
Aalborgs Stifts Adresseavis, 1824-07-01
Den 28de Junii. Jndclarerede, Skipper P. G. Hay fra Kønigsberg med Tøndebaand. M. Olsen fra Drammen med Trælast. L. P. Nisted fra Dantzig, med Ballast. - Udclarerede, P. Stougaard til Kjøbenhavn med saltede Sild og Uld. H. P. Olsen til dito med røgede Aal og Helt samt saltede og levende Aal og Uld. C. Christensen til dito med saltede Sild og Aal, røgede Helt og Aal. A. Jansen til Carlsham med saltede Sild og Kride. J. Nielsen til Kjøbenhavn med saltede Sild, Kornvare, Smør, Uld m.m. J. Christensen til Horsens med Muursteen. P. Mikkelsen til Kjøbenhavn med saltede Sild og Havre. M. Olsen til Holmestrand med Kornvare og saltet Kjød.
Aalborgs Stifts Adresseavis, 1824-07-01
Den 29de. Jndclarerede, Skipper F. Andresen fra Flensborg, med Muur og Tagsteen. S. J. Berg fra Langesund med Trælast. A. Olsen fra Drammen med Bræder og røget Lax. J. Høst fra Aarhuus med Flyttegods m.m. - Udclarerede, C. Christensen til Sæbye med Tagsteen. J. Sørensen til Aarhuus med Tobaksblade og Stykgods. S. Jespersen til Frederikshavn med Muursteen. P. A. Eistrup til Kjøbenhavn, med Havre, Uld og Smør.
Aalborgs Stifts Adresseavis, 1824-07-01
Bekjendtgjørelser. En Skiftesamling i afgangne Else Enevoldsdatters Dødsboe er berammet at holdes paa Aalborg Raadstue førstkommende 10de Juli og Eftermiddagen Kl. 5 Slet, hvortil Boets fraværende Arvinger, og øvrige Vedkommende herved indkaldes, da Skiftet derefter strax agtes optaget til endelig Slutning. Aalborg den 26de Juni 1824. Hornsyld. Schmidt.
Aalborgs Stifts Adresseavis, 1824-07-01
Fornyelsen af Lodsedler til det 73de Kongl. Kjøbenhavnske Classe=Lotterie, bedes behagentligen at maatte skee inden den 3de Juli førstkommende, da fra denne Tid ingen nye Sedler kan erholdes. Aalborg den 29de Juni 1824. Bech. Ved at være kommen til fuldkommen Vished om, at den Kalk jeg leverer fra mit her anlagte Kalkbrænderie, bestandig kan holde sig læsket i Kule, undlader jeg ikke at gjøre samme almindelig bekjendt, da Kalken anvendt paa denne Maade ikke allene vinder i Godhed, saa den kan sættes ved Siden af den bekjendte gode Danbierg Kalk, men endog for enhver Gaard og Huuseier er besparende, i det Kalken ved denne Kulelæskning, til enhver Tid kan bruges, og intet af Kraften, som ved at henligge ulæsket, tabes. Bestillinger imodtages som hidtil enten hos mig selv eller hos min Broder, Viinhandler Bock i Aalborg. Wissegaard den 12te Juni 1824. C. Bock. Nylig har forladt Pressen,
Aalborgs Stifts Adresseavis, 1824-07-01
Sørøveri mellem Skagen og Gothenborg, eller Acter og Dom i Sagen betræffende det paa Sluppen Die Frau Metta, Capt. And. Math. Norbye af Fano, den 9de Mai 1823 begaaede voldsomme Overfald med Mord paa Besætningen og Plyndring af Lasten. Fra Svensk oversat ved Peter N. Skovgaard. Andet Hæfte. Faaes paa Addresse-Contoiret for 3 Mk. Tegn. Sammesteds kan erholdes det forhen udkomne første Hæfte for 2 Mk. 8 s. Tegn. Et lidet klinkbygget speilgattet Dæksfartøi med Jagttakkelage, drægtig 3 1/2 Commercelæst, ført af Skipper Hans Andersen heraf Byen, med en Mand til sig, afseilede, bestemt til Aalborg, herfra den 9de f. M. med stærk Kuling af V. N. V., uden at man siden har kundet erholde mindste Efterretning om dem. Dette lader befrygte at de er forulykket, og aarsager denne offentlige Kundgjørelse, der mueligt kunde lede til nogen Erfaring om Tilfældet. Noget af Skipperens Linned og en Sæk med Kojeklæder var mærket H. A. og det Stykke Linned, han havde paa S. R. Omkostningen ved enhver meddelende Oplysning betales taknemmelig af Undertegnede, Fartøiets Eier. Skagen den 9de Juni 1824. Mariane Madsdatter, salig Anders Welles.
Aalborgs Stifts Adresseavis, 1824-07-01
252 Rbdlr. Sedler Umyndiges Midler ere at erholde tillaans fra Grevskabet Lindenborgs Overformynderie, mod reelt Pant, og Rente fra 11te Juni dette Aar, naar man henvender sig til Kirstein. Lindenborg den 24de Juni 1824. Ypstlanti Pibehoveder med Beslag faaes til billig Priis hos H. P. Hansen, ved Østeraae.
Aalborgs Stifts Adresseavis, 1824-07-01
Proclama. Ved Proclama som bliver læst inden vedkommende Retter, ere Alle og Enhver, som maatte have Noget at fordre udi Stervboet efter afgangne Fuldmægtig Niels Frisenberg. indkaldte med 12 Ugers Varsel, til at anmelde og beviisliggjøre deres Krav for Undertegnede Skifteforvaltere. Ligeledes ere den Afdødes Arvinger med lovligt Varsel indkaldede, for at ligitimere deres Arveret og iagttage deres Tarv under Boets Behandling; hvilket herved endvidere bekjendtgjøres. Aalborg den 10de Juni 1824. Wølfferdt. Schmidt. I Kraft af Hans Kongelige Majestæts allernaadigste Bevilling af 29de f. M., som den 31te paafølgende er læst inden Aalborg Byetingsret, og som vil blive læst ved den Kongelige Landsoverret i Viborg, indkaldes herved, sub poena præclusi & perpetui silentii, med Aar og Dags Varsel, i den danske Statstidende, den Altonaiske Merkur, samt Aalborg StiftsAvis, 3 Gange efter hinanden, alle dem som formene sig, at have Noget at fordre i Tobaksfabriqueur Adam Mæders Fallitboe, med deres Paastand at fremkomme, og saadant deres havende Krav, inden foreskrevne Tids Forløb, for Undertegnede Skifteforvaltere at anmelde og beviisliggjøre. Aalborg den 9de Juni 1824. Wølfferdt. Schmidt.
Aalborgs Stifts Adresseavis, 1824-07-01
Ved Proclama, som bliver læst inden vedkommende Retter, ere Alle og Enhver, som maatte have Noget at fordre udi Stervboet efter afgangne Bagermester Johan Gotfred Thyrring, indkaldte med 12 Ugers Varsel til at anmelde og beviisliggjøre deres Krav for Undertegnede Skifteforvaltere, hvilket herved endvidere bekjendtgjøres. Aalborg den 10de Juni 1824. Wølfferdt. Schmidt.
Aalborgs Stifts Adresseavis, 1824-07-03
Udlandet.
Aalborgs Stifts Adresseavis, 1824-07-03
Tyrkiet. Rygtet om Fyrstendømmernes nærforestaaende Rømning har næsten ganske tabt sig; Man tvivler nu meer, end nogensinde derpaa. Derimod er Man urolig over den stedse mere om sig gribende Pest, der har udbredt sig i en Afstand af 15 Mile fra Bucharest. Jbrail skal være forladt af de fleste Jndvaanere. - Jfølge Breve fra Smyrna have de asiatiske Tyrker ved deres Gjennemmarsch gjennem hiin Stad igjen nedsablet mange Christne, græske saavelsom romersk catholske. Der er vel skeet Reclamationer herimod af den franske Consul, men uden at han har udrettet Noget, og det vilde endog være forbundet med Fare at forfølge disse fanatiske Mennesker, da Regjeringen dog i Stilhed er paa deres Side. Asiaterne have efter denne blodige Udaad indskibet sig fra Scalanuo va til et Angreb paa Samos. En Deel af Capudan-Paschaens Flaade har vendt sig til Bugten ved Salonichi, hvorfra Man har hørt en levende Kanonade. Ved disse Ord blive Breve, fra Smyrna staaende, hvoraf Man ikke vil slutte sig til noget Glædeligt for Tyrkerne. Dog maa Man snart erfare Mere. Af det i London gjorte græske Laan er nylig en Deel ankommet til Grækenland. Laanets Consignation var bleven forhalet ved Lord Byrons Død. Den helleniske Regjering er overalt belavet paa at modtage Tyrkerne, fra hvad Side de end komme, og Constantin Canaris følger Flaaden med sine Brandere, fast besluttet, at benytte den første, den bedste Leilighed til at stikke det 3die Admiralskib i Brand. Peloponnes synes forresten at ville forholde sig defensiv, indtil Tyrkernes Operationsplan nærmere udvikler sig, og Man faaer at see, om Tyrkerne faae Hjelp fra Ægypten eller ikke. Hidindtil, hedder det fra Alexandria, var ikke een Mand bleven indskibet.
Aalborgs Stifts Adresseavis, 1824-07-03
America. Jfølge en Skrivelse fra Havanna har den mexicanske Regjering forbudet Handelen mellem dens Havne og Øen Cuba, hvorfor Man og paa denne Øe med Ængstelighed venter paa, at den spanske Konge skal anerkjende Sydamericas Uafhængighed, da Handelen med Mexico da igjen vilde begynde.
Aalborgs Stifts Adresseavis, 1824-07-03
Aviserne fra Rio Janeiro indeholde de forskjellige Eedsformularer, som Keiseren og Keiserinden brugte ved at besværge Constitutionen. Keiserindens Eed lød saaledes: "Jeg sværger paa det hellige Evangelium, at jeg vil være den brasilianske Nations Statsforfatning, alle dens Love og Brasiliens constitutionelle Keiser og stedsevarende Forsvarer Peter I lydig og troe." Glædesbeviisningerne, Jlluminationerne &c. vare uden Maade. Keiseren har lovet, at ville opbygge igjen det afbrændte Theater. J Bahia blev Eden paa Constitutionen aflagt den 3die Maj.
Aalborgs Stifts Adresseavis, 1824-07-03
Blandinger. Den svenske Kronprinds er den 4de Juli ankommen til Gothenborg, dog erfarer Man, at Festlighederne ved hans Modtagelse vare udsatte, da han ikke ganske var kommen sig af den i Norge paadragne Upasselighed. Den svenske Grev Engstrøm har faaet en egenhændig Skrivelse fra Kongen, hvori han i de naadigste og meest smigrende Udtryk bevidner hans høie Tilfredshed med den Tjenesteiver og Hengivenhed for Tronen, som denne Minister i hans lange Tjenestetid bestandig har afgivet Beviser paa. Cancelliet in corpore med Udenlandsministeren Grev Wetterstedt i Spidsen, begav sig derpaa hen til ham for at tilkjendegive ham deres Ærbødighed og deres varmeste Ønsker for hans Velgaaende. Den værdige Olding kunde, overvældet af sine Følelser, neppe svare, og omar mede den Ene efter den Anden.
Aalborgs Stifts Adresseavis, 1824-07-03
Ved Publicationen af Jubilæumsbullen i Rom var hele det diplomatiske Corps tilstæde. Det hedder deri blandt Andet: at Alle de, der hindrede de Troende i, at komme til Rom, vilde paadrage sig Apostelen Pauli og Petri Vrede.
Aalborgs Stifts Adresseavis, 1824-07-03
J Pisterzo, en lille Bye omtrent 8 Mile fra Rom, beboet af 300 Mennesker, viste sig, medens Jndvaanerne vare i Kirken, 35 Røvere for Døren, som erklærede: at de ikke vilde giøre Nogen Noget, de vilde kun have fat paa Forvalteren. Denne, som var i Kirken, flygtede op i Taarnet, hvor Røverne skjød ham og reve ham med den ryggesløseste Grusomhed Hjertet ud af det endnu ikke kolde Legeme.
Aalborgs Stifts Adresseavis, 1824-07-03
Fædrelandet.
Aalborgs Stifts Adresseavis, 1824-07-03
Rendsborg, den 18de Junii. Nylig har en Duel paa Pistoler fundet Sted mellem tvende i Slesvig og Jtzehoe garnisonerende Officierer, hvori Een af dem faldt. Sagen undersøges nu af en Militærcommission, og de strax bortreiste Deeltagere have, efter allernaadigst meddeelt frit Leide, indstillet sig her, for at erholde deres Dom af Hans Majestæt Kongens Naade. En ulige strængere Straf end ovenomtalte Æres Mord vil upaatvivlig følge paa et nylig forsøgt Mordangreb som skede med Knivstik af en ung Slave paa en herværende Underofficeer, efter hans egen Erklæring blot af Livslede, Veiret har været meget gunstigt for de militaire Øvelser, der aarlig finde Sted og vedvare nogle Uger i Nærheden af Rendsborg, i Overværelse af Hs. Høifyrstelige Durchlauchtighed den commanderende General og Fæstnings-Gouverneur Prinds og Landgreve Frederik af Hessen, tilligemed Hs. Durchlauchtighed General=Major Hertugen af Holsteen. Beck.
Aalborgs Stifts Adresseavis, 1824-07-03
Kjøbenhavn. Det Kgl. Danske Cancellie har under 26de Juni udsendt et Circulaire til samtlige Amtmænd, saalydende: "Ligesom det er bekjendt, at der i flere Lande i Europa har viist sig en ondartet Hundesygdom, saaledes har Cancelliet og bragt i Erfaring, at der paa nogle Steder her i Riget har yttret sig Sygdomstegn, som kunde vække Frygt for, at et lignende Onde hos os kunde udbrede sig. Cancelliet maa derfor anmode Øvrighederne om at indskjærpe deres Districts Jndvaanere Nødvendigheden af at være særdeles opmærksomme paa Hundene, og naar mistænkelige Tegn bemærkes, da øieblikkelig at træffe de fornødne Anstalter til den offentlige Sikkerheds Betryggelse.
Aalborgs Stifts Adresseavis, 1824-07-03
Det Kongelige Admiralitets- og Kommissariats=Kollegium har ladet en Grund i Store Belt, omtrent 1 Miil sydlig for Fyens Hoved, hvorpaa en Jagt i forrige Aar stødte, undersøge og oplodde. Den er derved befunden at være i Nord og Syd neppe 20 Favne lang og Breden 8 a 10 Favne. Paa Grunden er med daglig Vande 4 a 6 Fod, tæt omkring den haves 12 a 14 Fod Vand og Dybden tiltager jævnt udefter. Jmellem Grunden og Landet ere Revler med 4 a 6 Fod Vand og kun Farvande for Baade. Jøvrigt ligger den ikke uden nogle Kabbellængder fra Kysten; den er bleven givet Navn af Snaverønne, og vil saaledes herefter i Kaarterne blive betegnet. Det bedste Mærke for at holde sig frie for denne Grunder, at holde Pynten af Stavershuk lidt udenfor Pynten af Storebøgebjerg; saaledes er Man, selv med svære Skibe, udenfor al Fare paa denne Kyst.
Aalborgs Stifts Adresseavis, 1824-07-03
Kobberstikker Schjøtz har udgivet et vakkert kobberstukket Portrait af vor yndede Taler Pastor Jørgen Thisted. Cours den 29de Junii. Hamb. 2 M. 233, a vista 236. Spec. 238. - Specier solgtes til 14 Rbmk. 4 s. Disconto 5 pC. - 4 pCt. Kongl. Obligat. (uden Renter i 96 a 96 1/2. Nationalb.-Obligat. (af Laanet 4de Februar 1820, uden Renter) 100 1/2 a 101 Rbdlr. r. S. eller 120 Rbdlr. Sedler pr. 100 Rbdlr. r. S. Hamborger Laan af 1819. 3000 Bcomk. 97 1/2. Dito 4000 Bcomk. 97 1/2. - 6 pC. norske Obligationer ved Hambro & Søn 105. - Norske Speciessedler pr. 10 Specier 16. - Svenske Sedler . - Asiatiske Actier 94.
Aalborgs Stifts Adresseavis, 1824-07-03
Viborg, den 30te Junii. Vor Termin er ved Domklokken ringet ud i Gaar - og, det er vel i lang Aarrække ikke muligt at opvise en magrere paa afgjørende Forretninger. Renter betales sjelden; Kapitaler udebleve ganske, almindelig Pengesavn følte Alle og - ligesom i Aalborg, afgjortes kun de færreste Pengesager. Coursforandringen frembragte og det Tryllerie: at Sedler og Kobber forsvandt - Bonden og Almuesmanden, der ikke strax lægger det paa Hjerte, at Sølv dog er bedre end Papiir og Kobber, vrager hiint og - i den daglige Handel volder det ubeskrivelig Forvirring, og Skade - Ønskeligt var det, om den blide danske Regjering modtog Sølvet i sine Betalinger, og lod Landets egen Smaamyndt af Sølv fra Fortiden have samme Værd, som de Meklenborgske og Hamborgske, hvoraf nu kunde samles hele Skjepper. Naar en Bonde og Almuesmand taber 1 Skilling, er det som naar den Rige mister en Daler. Danmark huldrige Monark vil vist nok ikke, at Almuen skal ræddes for at modtage Sølvet - da det, naar Repræsentativerne, som nu, holdes tilbage - standser at Mellemhandel.
Aalborgs Stifts Adresseavis, 1824-07-03
Thisted, den 21de Junii. Endelig frembrød den glade Dag, da Thyelands Beboere, ved deres eget Arnested, efter trende Seclers Forløb, skulle see deres Konge. Allerede i Forveien vare en Deel af Embedsmændene afreiste for at modtage Hs. Majestæt ved Amtets Grændse. J Thorup Strandgaard ved Vesterhavet, 6 Mile fra Thisted, havde Hr. Amtmand Ridder Faye paa egen Bekostning ladet foranstalte en Dejenner dinatoire i Hr. Nielsens Boepæl, ved hvilken ogsaa en Deel Telte vare opførte til Domestiqvernes Beqvemmelighed. Over Bordet lod Hr. Kammerjunker Mylius, fornemmelig ved de tilstædeværende geistlige Embedsmænd, med Hr. Amtmandens Tilladelse afsynge en Sang; og da Reisen efter Maaltidet strax fortsattes gjennem en Deel af Hr. Kammerjunkerens Eiendomme, blev Hs. Majestæt escorteret af et talrigt Følgeskab; foruden alle Omegnens Sognefogder og Aagaard Godses Bønder, som af Kjerlighed til deres elskede Konge, havde forsamlet sig for at bevidne Allerhøistsamme deres Hengivenhed og Ærefrygt. Paa Veien imellem Thorupstrand og Bjergets Mølle, var opført tvende landlige Æresporte og overalt modtoges Hs. Majestæt med den Jubel, som man kan vente sig af et trofast Folk, der første Gang seer den ædle Landsfader i deres Midte.
Aalborgs Stifts Adresseavis, 1824-07-03
Paa sidste Station modtoges Hs. Majestæt af en ridende Escorte, bestaaende deels af Embedsmænd og deels af Omegnens unge Mennesker, der ledsagede ham til Thisted, hvor Hs. Majestæt under en talrig Mængdes Jubel, Kanonernes Torden og Klokkernes Ringen, holdt sit Jndtog, og steeg af i Hs. Høivelbaarenhed Hr. Amtmand, Ridder Fayes Gaard, hvor en stor Deel af Byens og Omegnens Embedsmænd modtoge Hs. M., i en ved Entreen til formeldte Bolig, indrettet, og med couleurte Lamper decoreret Arbourette eller Løvhytte; hvorefter de hos Høisamme stædtes til Cour. Paa Torvet paraderede Byens Borgerskab med vaiende Fane og klingende Spil. Om Aftenen var den hele Bye illumineret, især udmærkede Hr. Assessor og Amtsforvalter Caroes store Hauge. eller Skov=Anlæg sig, der brillant oplyst med utallige Lamper, smagfuldt ordnede, synes at hensætte Tilskuerne i en Freverden. Om Morgenen behagede det Hs. Majestæt efter givne Andience og efterat havde efterseet Embedsmændenes Protokoller, at lade Byens Borgerskab paradere for sig og yttre sin allerhøieste Tilfredshed med sammes øvede Manøvres og smagfulde Uniform. Derpaa tog han Kirken, Raadstuen, Skolen og flere offentlige Bygninger her, i behageligt Øiesyn. Kl. 9 forlod Hs. M. igjen Thisted, og reiste til Vilsund, hvor en uhyre Vrimmel Mennesker havde indfunden sig for at see deres elskede Fyrste. Efterat Hs. Majestæt var stegen i Færgen, der førte Kongeslag og Vimpel, var betrukken med Grønt og forsynet med et ophøiet Sæde, prydet med Guldgaloner, hilsedes han med 3 Gange 9 Kanonskud og med forenet Jubelraab fra alle Munde; hvilket Hs. Majestæt høigunstigt behagede at gjengjælde med at hilse og et tre Gange gientaget Hurra Hvorpaa Høisamme fortsatte Touren over Mors og passerede gjennem en, af Hr. Assessor, Byefoged Rummelhoff, ved Begyndelsen af Nyekjøbing Byes Eiendomme, oprettet simpel, men smagfuld Æresport, hvor en Deel af Byens respective Jndvaanere til Hest, havde indfunden sig og ledsagede Hs. Majestæt til Nyekjøbing, hvor han under Trompeters Blæsen fra Kirketaarnet samt Klokkernes Ringen og de sædvanlige Æres=Beviisninger drog ind, og behagede hos Hr. Assessor Rummelhoff at indtage en Deienner. Ved Maaltidet bleve Hs. Majestæts, Hs. Majestæt Dronningens og de Kongelige Prindsers og Prindsessers Skaal under Kanonernes Torden og Folkets Jubelraab frembragte. Efterat have taget Byens Mærkværdigheder i allerhøieste Eftersyn og meddeelt Cour og Audience, fortsatte Hs. Majestæt Reisen til Salling fund, hvor Færgen ligeledes paa det Smagfuldeste var indrettet. Paa Overfarten modtoges Høisamme midtstrøms af Hs. Høivelbaarenhed, Stiftamtmand og Ridder Schønheider. Aldrig er nogen Fyrste med større Kjerlighed modtaget af sit Folk, og aldrig fortjente nogen Fyrste at være høiere elsket, end Frederik den 6te Hans Hjerte kjender enhver, - men den Humanitet hvormed han besøgte sit elskede Folk, maa endnu binde dem inderligere til ham. Han modtoges med Jubel; men forlodes med Taarer!
Aalborgs Stifts Adresseavis, 1824-07-03
Skibe, ind- og udclarerede ved Aalborg Toldkammer.
Aalborgs Stifts Adresseavis, 1824-07-03
Den 1ste Julii. Jndclarerede, Skipper J. Johansen fra Christiansand med Jern, Trælast og Tjære. L. Andersen fra Nakskou med Hvede, Hvedemeel, Ærter og Egeplanker. H. Frederichsen, P. P. Moldt fra Drammen med Trælast. B. Evensen fra Holmestrand med Trælast. M. Fredrichsen fra Callundborg med Fløttegods. - Udclarerede, Skipper P. Hansen til Flensborg med Sæbe, saltede Sild og tomme Fou staaer. H. Serresleff til Dito med saltede Sild, Kobber og tomme Foustager. P. G. Hal til Østersøen med saltede Sild. A. Larsen til Norge med Korn og Fedevare. F. Andresen til Flensborg med saltede Sild, Kridt og tomme Foustager. L. Bertelsen til Skagen med Hamp og Sæbe. J. Christensen til Østersøen med saltede Sild m.m.
Aalborgs Stifts Adresseavis, 1824-07-03
Den 2den. Jndclarerede, Skipper S. Rygaard fra Green faae med Rug. J. K. Lund fra Drammen med Trælast. B. Bjørnsen fra Østerriisøer med Trælast. - Udclarerede Skipper S. Graasteen til Norge med Kornvare og saltede Aal. M. Olsen til Drammen med Kornvare, Hvedemeel, saltede Sild og Smør. Lissabon. Jndkl. 6te Juni, Korsholm, Clarence, f. Liebau.
Aalborgs Stifts Adresseavis, 1824-07-03
Aalborg Kirker. Tredie Søndag efter Trinitatis prædiker til Høimesse i Budolphi Kirke Hr. Blichfeld, i Frue Kirke Hr. Stiftsprovst Schierup. Til Aftensang i Budolphi Kirke Hr. Henneberg; i Frue Kirke Hr. Fuhr.
Aalborgs Stifts Adresseavis, 1824-07-03
Ægteviede. Den 30te Junii, Forpagter C. H. Richelsen og Jomfru V. C. Martensen.
Aalborgs Stifts Adresseavis, 1824-07-03
Ved Tallotteriets 1094de Trækning i Altona udkom: No.
Aalborgs Stifts Adresseavis, 1824-07-03
Bekjendtgjørelser. Det bekjendtgjøres herved til Efterretning for alle Vedkommende, at Eieren af Kongsvad Mølle, Jens Christensen, af Øvrigheden er erklæret umyndig og undertegnede beskikket til hans Værge. Purhuset den 24de Juni 1824. Jens Nielsen Husum. Overste Etage i Gaarden No. 475 paa Nyetorv, som nu beboes af Hr. Adjunct Frigast, bestaaende af 5 gibsede Værelser med Kjøkken, Loftsrum og øvrige Beqvemmeligheder, er til næste Mikaeli Flyttetid at faae til Leie.
Aalborgs Stifts Adresseavis, 1824-07-03
Politie=Bekjendtgjørelse. Da Skarn-Kisterne paa gammel Torv og ved Krogbecks Gaard i Slotsgaden ere borttagne, for at disse Pladse ikke mere som hidtil skal afbenyttes, advares Enhver mod paa disse Steder at henkaste nogensomhelst Ureenlighed, under den for slig Forseelse i Almindelighed bestemte Mulct, hvoraf Angiveren nyder Halvdelen. Aalborg Politie=Kammer den 3die Juni 1824. Schmidt.